Nereguli grave descoperite la Primăria Timișoara. Sporuri necuvenite acordate de Fritz apropiaților săi
- Alexandru Sălăvăstru
- 11 mai 2024, 13:27
Dominic Fritz, primarul Timișoarei, le-a dat sporuri necuvenite apropiaților săi din conducerea primăriei. Informațiile au apărut după ultimul control al Curții de Conturi, care a scos la iveală dezastrul din primărie.
Dominic Fritz și-a angajat apropiații pe funcții bine plătite în Primăria Timișoarei
Conducerea administrației locale din Municipiul Timișoara a primit consistente sume de bani. Aceste sume au fost primite ca sporuri pentru prestarea de activități în anumite proiecte europene, dar fără respectarea legii.
Curtea de Conturi îi impută primarului Fritz faptul că a acordat 339.475 de lei conducerii primăriei fără să respecte legea 392/2022, articolul 2.
Dominic Fritz a adus în conducerea primăriei apropiați din USR, pe care i-a numit pe funcții bine plătite.
În raportul de audit este specificat și faptul că în cazul mai multor angajări nu au fost respectate condițiile de concurs.
Primăria Timișoarei a pierdut mai multe fonduri europene
Primăria Timișoarei a pierdut mai multe fonduri europene din cauza nerespectării termenelor privind execuția asumată în cadrul proiectelor. Cu toate acestea, apropiații primarului au primit sporuri foarte mari.
Acum însă vor fi obligați să le returneze. Raportul de audit consemnează clar ilegalitățile comise și îl obligă pe Fritz să intre în legalitate. Sumele identificate ca sporuri necuvenite primite de conducerea primăriei Timișoara se regăsesc prinse în articolul din raport citat mai jos:
„Efectuarea de cheltuieli de personal, în perioada 01.01.2022-31.12.2022 cu încălcarea prevederilor legale în vigoare prin angajarea, lichidarea, ordonanțarea și plata drepturilor salariale acordate în anul 2022 cu depășirea indemnizației lunare a viceprimarului, în cazul personalului de conducere din cadrul UATM Timișoara, astfel: - în sumă totală brută (salariu net + contribuții angajați) de 339.475 lei, aferentă perioadei 01.01.2022 - 31.11.2022, plătită persoanelor de conducere din cadrul UATM Timișoara. - în sumă totală brută (salar net + contribuții angajați) de 21.574 lei, aferentă perioadei 01.12.2022-31.12.2022, acordată unor persoane angajate în cadrul UATM Timișoara”, se arată în raport.
Nereguli descoperite la primăria condusă de Dominic Fritz
Acesta este al doilea caz în care un primar USR este acuzat că nu a știut să gestioneze fondurile europene:
„Din intersectarea informațiilor furnizate din baza de date - Declarația 112 privind obligațiile de plată a contribuțiilor sociale, impozitului pe venit și evidența nominală a persoanelor asigurate, pe perioada 01.01.2022-31.12.2022 cu cele din statele de plată, a rezultat suma totală brută (salariu net + contribuții angajați), achitată necuvenit de către entitate ca majorare a cuantumului salariului lunar, respectiv: majorare salarială pentru activitatea prestată în proiecte finanțate din fonduri europene nerambursabile, indemnizație de hrană și sporuri pentru condiții de muncă, fără a se respecta prevederile legale în vigoare, depășindu-se astfel indemnizația lunară a viceprimarului de 361.049 lei (339.475 lei – perioada 01.01.2022-31.11.2022 + 21.574 lei - perioada 01.12.2022-31.12.2022).
Suma de 339.475 lei, intră sub incidența prevederilor art. 2 al Legii nr. 329/2022 de modificare a Legii nr. 78/2018 privind exonerarea personalului plătit din fonduri publice. 15. Efectuarea de cheltuieli de personal cu încălcarea prevederilor legale în vigoare prin angajarea, lichidarea, ordonanțarea și plata drepturilor salariale acordate în anul 2022 și în perioada 01.01.2023-30.06.2023, cu depășirea indemnizației lunare a viceprimarului, constatate la ordonatorii terțiari de credite, respectiv Casa de Cultură a Municipiului Timișoara și Direcția de Asistență Socială a Municipiului Timișoara”, se mai arată în raportul Curții de Conturi.
Neregulile descoperite la Timișoara completează lista problemelor primarilor USR. Clotilde Armand a fost acuzată că s-a nominalizat ca manager într-un proiect European și acum este cercetată de DNA pentru acordarea de sporuri necuvenite